Obert el termini per a presentar propostes per als Pressupostos Participatius de Gandia 2021
13 octubre 2021

## Obert el termini per a presentar propostes per als Pressupostos Participatius de Gandia 202113 octubre 2021Última actualització: 13 octubre 2021

![](../gestion/img/89bfd5d5f5ad25710015e33f6031a457e89c184b12bc151c761844f6614c89b3.jpg)  
  

El **regidor de Polítiques amb la Ciutadania, Nahuel González**, acompanyat del regidor d’Hisenda i president de la Junta de Districte de la Plaça El·líptica-República Argentina, Salvador Gregori, han presentat aquest matí les bases del procés dels Pressupostos Participatius de Gandia 2021, així com les novetats introduïdes al reglament, consensuades i aprovades per unanimitat al Consell de Participació Ciutadana celebrat la setmana passada.

Així, des de hui mateix, dia **13 i fins al 31 d’octubre** es podran enviar les propostes per a la present edició a través del web: [www.participagandia.org](http://www.participagandia.org). I del **22 al 28 de novembre,** a l’igual que l’any passat, hi haurà una votació de **preselecció d’11 propostes.**

Les Juntes de districte, a través de tallers de barri, presentaran **11 propostes** més (1 cadascuna), que s’articularan a través de les associacions veïnals.

Finalment, del **8 al 22 de desembre** **es votaran 22 projectes**, de les quals **6 eixiran guanyadors**. S’hi mantindrà la discriminació positiva per als barris de menys població o circumstàncies particulars que els situaven en desavantatge en altres processos anteriors, com ara Marxuquera, Santa Anna i Benipeixcar. Així, almenys 2 dels guanyadors hauran de ser d’aquests districtes.

Com a novetat, el Consell de Participació Ciutadana ha decidit que a la fase final només podrà passar la proposta d’una AMPA de la ciutat.

_“És molt il·lusionant poder iniciar un nou procés de participació en el qual s’hi van involucrar prop de 3.800 persones l’any passat. Les obres es realitzen i la gent sap que complim, per això Gandia continua sent un referent en participació ciutadana”,_ ha assegurat González.

        Cal recordar, que els Pressupostos Participatius de Gandia tenen un pressupost de 300.000 €, fins a un màxim de 50.000 per projecte. Les propostes han de fer referència a inversions i activitats públiques, no poden ingerir competències d’altres administracions, ni formar part de les previsions de l’Ajuntament.

**Situació de propostes Pressupostos Participatius anteriors**

\* Joan Climent: Adjudicat el 08/09/2021, pla de seguretat presentat i les obres comencen ja. Demà reunió amb l’empresa per veure fases i terminis (duració obra 3-4 mesos)

\* Gimnàs extern Marxuquera: Adjudicat 24/09/2021 en menys d’un mes comença a muntar-se.

\* Plaça El·líptica: Adjudicat el 28/09/2021 en un mes comencen les obres (4 mesos aproximadament).

\* Col·legi Benipeixcar: Adjudicat a l’espera de poder realitzar la intervenció amb coordinació amb l’escola.

\* Coberta pista de bàsquet: Adjudicat a l’espera de que aporten la documentació requerida a l’empresa adjudicatària.

\* Centre Social Raval: En contractació, s’espera que en menys d’un mes s’adjudique.

\* Carril bici: inclòs en el projecte de millora de la xarxa dels carrils bici de la regidoria de mobilitat.

\* Entrada Col·legi Carmelites: forma part de el projecte urbanístic del carrer Carmelites i entorn de l’Ajuntament. 

 _“Animem a la gent a participar, perquè Gandia és una de les ciutats que abans executa les propostes”,_ ha conclòs González.

        Per la seua banda, Gregori ha destacat que _“els Pressupostos Participatius han vingut per a quedar-se i formen part de les prioritats del Govern del Serpis”._ Com a president de la Junta de Districte de la Plaça El·líptica - República Argentina ha recordat que al centre associatiu Joan Climent s’està realitzant una millora considerable per a obrir totes les sales i donar-hi ventilació. _“A la plaça El·líptica els canvis afecten sobretot al suro del sòl de la zona de jocs infantils i millores en la seguretat de l’accessibilitat perimetral pel que fa als vianants”._  

[Twittear](https://twitter.com/share)